UEFA Liga nacija 2018/19 – liga C
UEFA Liga nacija 2018/19 – liga C jeste nogometno takmičenje koje se igralo u sklopu UEFA Lige nacija za sezonu 2018/2019. Takmičenje se odigralo od 6. septembra do 20. novembra 2018. Finska, Norveška, Srbija i Škotska kao pobjednici grupa obezbjedili su u sljedećoj sezoni UEFA Liga nacija učešće u ligi B. Pobjednici grupa obezbjedili su i eventualni baraž za Evropsko prvenstvo 2020. u slučaju da se kroz kvalifikacije ne uspiju kvalificirati na Evropsko prvenstvo 2020. Estonija, Litvanija i Slovenija kao posljednjo plasirane ekipe u svojim gupama kao i Kipar kao najlošija trećeplasirana ekipa ispale su u ligu D. Ostale ekipe koje nisu obezbjedile učešće u višem rangu kao niti one koje nisu ispale i sljedeće sezone igraju u ligi C. Najbolji strijelac lige C za sezonu 2018/19. bio je reprezentativac Srbije Aleksandar Mitrović sa šest postignutih golova.